На основу члана 32. став 1. тачка 3) и 6) Закона о локалној самоуправи (''Службени гласник РС'', број 129/2007, 83/2014-други закон, 101/2016-други закон, 47/2018 и 111/2021-други закон), члана 6. став 1. тачка 5) Закона о финасирању локалне самоуправе (''Службени гласник РС'', број 62/2006, 47/2011, 93/2012, 83/2016, 104/2016-други закон, 95/2018-други закон и 111/2021-други закон), члана 239. став 3. Закона о накнадама за коришћење јавних добара (''Службени гласник РС'', број 95/2018, 49/2019 и 92/2023) и члана 37. став 1. тачка 3) и 7) Статута Града Ниша (''Службени лист Града Ниша'', број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_ 2023.године, донела је

**О Д Л У К У**

**О ИЗМЕНАМА О ДОПУНАМА ОДЛУКЕ О НАКНАДАМА ЗА КОРИШЋЕЊЕ ЈАВНИХ ПОВРШИНА**

Члан 1.

У Одлуци о накнадама за коришћење јавних површина („Сл. Града Ниша“ бр. 127/2018, 63/0219, 35/2021, 85/2021, 131/2022 и 63/2023), у члану 4. став 2. речи „Секретаријат надлежан за послове утврђивања, контроле и наплате изворних прихода локалне самоуправе“ замењују се речима „Градска управа за финасије“.

Члан 2.

У члану 5. додају се ставови 2. и 3. који гласе:

„У случају коришћења јавне површине без одобрења надлежне Градске општине, накнада се утврђује према подацима из акта надлежне инспекције о површини простора, односно средства за оглашавање или према техничко-употребним карактеристикама објекта, односно врсти средства за оглашавање и времену коришћења.

Накнада из става 2. овог члана увећава се за 50% у односу на прописану висину накнаде за коришћење јавне површине са дозволом надлежног органа.“

Члан 3.

У члану 9. брише се став 5.

Члан 4.

У члану 10. речи „Секретаријата надлежног за утврђивање, наплату и контролу изворних прихода локалне самоуправе“ замењују се речима „Градске управе за финансије“.

Члан 5.

У члану 12. став 1. после речи: „средставаˮ брише се тачка и додају се запета и речи: „Црвени крст Србије и недобитне организације када спроводе активности од општег интереса које се финансирају средствима јединице локалне самоуправеˮ.

У ставу 2. после речи: „предузећаˮ додају се запета и речи: „односно управљача јавног путаˮ.

Члан 6.

У Тарифи накнада за коришћење јавне површине, мења се тарифни број 2. и гласи:

„Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, одређује се у дневном износу по 1м2 сваког средства за оглашавање, и то:

|  |  |
| --- | --- |
| З О Н А | По 1м2 дневно |
| Централна и БИД зона | 50 |
| Екстра зона | 50 |
| I зона | 50 |
| II зона | 30 |
| III зона | 20 |
| IV зона | 20 |
| V зона | 20 |

Накнада из табеле умањује се за 50% у случају коришћења средства за оглашавање за сопствене потребе и за потребе других лица, постављеног на површину која није јавна, којим се врши непосредни утицај на расположивост, квалитет или неку другу особину јавне површине.

У случају коришћењa јавне површине без дозволе надлежног органа накнада се утврђује према подацима из акта надлежне инспекције о површини простора, односно средства за оглашавање, и увећава се за 50% у односу на висину накнаде из табеле.

Напомена:

1. Правна лица и предузетници који користе јавну површину за оглашавање за сопствене потребе или за потребе других лица, као и површине и објекте за оглашавање за сопствене потребе или за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а обављају делатност банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека, плаћају накнаду умањену за 40%.
2. Правна лица, предузетници и физичка лица који користе јавну површину за оглашавање за сопствене потребе за које дозволу издаје надлежни орган јединице локалне самоуправе, осим лица из тачке 1) плаћају накнаду умањену за 80%.
3. Правна лица, предузетници и физичка лица који користе јавну површину за оглашавање за потребе других лица за које дозволу издаје надлежни орган јединице локалне самоуправе, осим лица из тачке 1) плаћају накнаду умањену за 50% за површину до 20м2 и умањену за 75% за део површине преко 20м2
4. Oбвезници из овог тарифног броја који користе објекте за оглашавање на основу уговора о коришћењу места за оглашавање у складу са Правилником о избору корисника места за оглашавање и Одлуком о оглашавању на територији Града Ниша, плаћају накнаду умањену за 98% .“

Члан 7.

У Напомени Тарифног броја 3, у ставу 2) додаје се нова тачка 2. и гласи:

„Изузетно, не сматра се продужењем рока у смислу тачке 1. овог става ако инвеститор прекорачи рок завршетка изградње евидентираног у писменој изјави инвеститора о почетку грађења, односно извођења радова и року завршетка грађења, у случајевима када орган јединице локалне самоуправе не одобри заузеће јавне површине у траженом року због недостатка саобраћајно-техничких услова који су постојали у време тражења одобрења.“

Члан 8.

Ова Одлука ступа на снагу наредног дана од дана објављивања у Службеном листу Града Ниша, а примењиваће се од 01.01.2024.године.

Број: \_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_године

**СКУПШТИНА ГРАДА НИША**

Председник,

др Бобан Џунић

О Б Р А З Л О Ж Е Њ Е

1. Законски основ

Законски основ за доношење ове Одлуке јесте члан 6. став 1. тачка 5) Закона о финансирању локалне самоуправе, којим је регулисано да накнаде за коришћење јавних добара припадају јединици локалне самоуправе, као изворни приходи остварени на њеној територији.

Чланом 239. став 3. Закона о накнадама за коришћење јавних добара прописано је да се актом скупштине јединице локалне самоуправе утврђује висина накнаде, у складу са ставом 1. и 2. овог члана, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

Чланом 37. став 1. тачка 3) Статута Града Ниша прописано је да Скупштина Града Ниша утврђује стопе изворних прихода Града, као и начин и мерила за одређивање висине локалних такси и накнада и других локалних прихода који Граду припадају по закону, док је тачком 7) истог члана прописано да Скупштина Града Ниша доноси прописе и друге опште акате.

1. Разлози за доношење ове Одлуке

Дана 07.12.2018. године Скупштина Србије је донела Закон о накнадама за коришћење јавних добара, који је ступио на снагу дана 16.12.2018.године, а у примени је од 1. јануара 2019.године. Наведеним Законом, између осталог, регулисана је и накнада за коришћење јавне површине.

Дана 27.10.2023.године донет је Закон о изменама и допунама Закона о накнадама за коришћење јавних добара, којим су, између осталог, донета нова законска решења у погледу накнаде за коришћење јавних површина и накнаде за коришћење природног лековитог фактора. Наведени закон ступиће на снагу 01.01.2024.године.

Чланом 239. ст.1. прописано је да је највиши износ накнаде за коришћење јавне површине прописан у Прилогу 12. овог закона, док је ставом 3. истог члана прописано да се актом скупштине јединице локалне самоуправе утврђује висина накнаде у складу са ставом 1. и 2. овог члана, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

Разлог за измену Одлуке је усклађивање са одредбама новог Закон о изменама и допунама Закона о накнадама за коришћење јавних добара.

1. Објашњење појединачних решења

Чланом 1. Одлуке врши се прецизирање органа надлежног за администрирање накнаде за коришћење јавне површине, обзиром да су реорганизацијом Градске управе престали да постоје Секретаријати и оформљене су Градске управе.

Чланом 2. уређује се ситуација када обвезник користи јавну површину без прибављеног одобрења надлежне Градске општине, на начин како је то предвиђено Законом, тако да се накнада у тим ситуацијама увећава за 50%.

Чланом 3. брише се члан 9. став 5., јер је регулисао исту ситуацију као претходни члан.

Чланом 4. Одлуке врши се прецизирање органа надлежног за издавање доказа о измиреним дуговањима по основу накнаде за коришћење јавне површине, обзиром да су реорганизацијом Градске управе престали да постоје Секретаријати и оформљене су Градске управе.

Чланом 5. став 1. прописују се случајеви ослобођења од плаћања накнаде, на начин како је то предвиђено законским изменама, тако да се ослобађају плаћања Црвени крст Србије и недобитне организације када спроводе активности од општег интереса које се финансирају средствима јединице локалне самоуправе, док се ставом 2. истог члана прописује да се ослобађа плаћање накнаде за заузеће грађевинским материјалом и приликoм извoђeњa рaдoвa jaвних кoмунaлних прeдузeћa, односно управљача јавног пута у сврху дoвoђeњa oбjeкaтa у функциjу.

Чланом 6. измењен је цео тарфини број 2, у складу са новим законским решењима, те су измењени износи накнаде и проценти умањења исте.

Чланом 7, у складу са новим изменама Закона, прецизирано је шта се не сматра продужењем рока завршетка изградње објекта.

Чланом 8. прописано је ова Одлука ступа на снагу наредног дана од дана објављивања у Службеном листу Града Ниша, а примењиваће се од 01.01.2024.године, ради усаглашавања почетка примене ове Одлуке и почетка буџетске године, јер би у супротном у току исте буџетске године биле у примени две висине накнаде, што би изазвало рачуноводствена неслагања.

1. Анализа ефеката

Ефекти који се очекују од доношења ове Одлуке огледају се у повећању прихода од накнаде за коришћење јавних површина за око 10% на годишњем нивоу.

1. Процена финансијских средстава потребних за спровођење Одлуке

За спровођење ове Одлуке није потребно обезбедити додатна средства у буџету Града Ниша.

ГРАДСКА УПРАВА ЗА ФИНАНСИЈЕ

НАЧЕЛНИК

\_\_\_\_\_\_\_\_\_\_\_\_\_\_\_

Нина Илић

**ПРЕГЛЕД ЧЛАНОВА ОДЛУКЕ КОЈИ СЕ МЕЊА**

Члан 4.

Висина накнаде зависи од површине, времена коришћења простора, зоне у којој се налази простор који се користи, као и техничко-употребне карактеристике објекта, уколико се јавна површина користи за постављање објеката.

Утврђивање, контролу и наплату накнада утврђених овом Одлуком, врши Секретаријат надлежан за послове утврђивања, контроле и наплате изворних прихода локалне самоуправе.

Прoтив рeшeњa из става 1. oвoг члaнa мoжe сe изjaвити жaлбa министарству у чијој су надлежности послови финансија, прeкo надлежног органа јединице локалне самоуправе.

Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

Члан 5.

Износи накнаде прописују се Тарифом накнада. Тарифа накнада садржи 3 тарифна броја и саставни је део ове Одлуке.

Члан 9.

Обвезник накнаде дужан је да надлежној Градској општини, уз захтев за заузеће јавне површине, поднесе пријаву за коришћење јавне површине за чије коришћење је прописано плаћање накнаде.

Пријава се подноси посебно за сваки тарифини број из Тарифе накнади утврђених чланом 5. ове Oдлуке.

Изглед и садржај пријаве је саставни део ове Одлуке.

Обвезник је дужан да сваку промену (трајне или привремене одјаве делатности, промене делатности, промене локације објекта, стечаја или ликвидације и сл.) пријави надлежној Градској општини у року од 10 дана од дана настале промене.

Члан 10.

Обвезници накнаде дужни су да приликом подношења захтева за издавање одобрења за заузеће јавне површине доставе доказ Секретаријата надлежног за утврђивање, наплату и контролу изворних прихода локалне самоуправе о измиреним дуговањима по основу накнаде за коришћење јавне површине за претходни период заузећа.

Члан 12.

Накнаду за коришћење јавних површина не плаћају директни и индиректни корисници буџетских средстава.

Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

Тарифни број 2.

Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, одређује се у дневном износу по 1м2 сваког средства за оглашавање, и то:

|  |  |
| --- | --- |
| З О Н А | По 1м2 дневно |
| Централна и БИД зона | 100 |
| Екстра зона | 100 |
| I зона | 100 |
| II зона | 65 |
| III зона | 40 |
| IV зона | 40 |
| V зона | 40 |

Напомена:

1) Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, утврђује се у годишњем износу, сразмерно времену коришћења и површини средства за оглашавање.

2) Накнаду за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, решењем утврђује и наплаћује Секретаријат надлежан за утврђивање, наплату и контролу изворних прихода локалне самоуправе по добијању одобрења од надлежне Градске општине. Одобрење обавезно садржи, поред локације и трајања коришћења, и следеће податке:

-за правна лица: назив обвезника, адресу седишта, порески индетификациони број (ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.

3) Правна лица и предузетници који користе јавну површину за оглашавање за сопствене потребе или за потребе других лица, као и површине и објекте за оглашавање за сопствене потребе или за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а обављају делатност банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека, плаћају накнаду умањену за 70%.

4) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, осим лица из тачке 3), плаћају накнаду умањену за 95%.

5) Правна лица, предузетници и физичка лица који користе јавну површину за оглашавање за потребе других лица, као и површине и објекте за оглашавање за потребе других лица којим се врши непосредни утицај на расположивост, квалитет или неку другу особину јавне површине за које дозволу издаје надлежни орган јединице локалне самоуправе, осим лица из тачке 3), плаћају накнаду :

1) Умањену за 80% за површину до 20м2.

2) Умањену за 90% за површину преко 20м2 (за део површине , односно за део објекта за оглашавање, преко 20 м2)

6) Oбвезници из овог тарифног броја који користе објекте за оглашавање на основу уговора о коришћењу места за оглашавање у складу са Правилником о избору корисника места за оглашавање и Одлуком о оглашавању на територији Града Ниша, плаћају накнаду умањену за 99% .

**Тарифн**и **бро**ј **3.**

Накнада за корипћење јавне површине по основу заузећа грађевинским материјалом и за извођење грађевинских радова и изградњу утврђује се у износу од 70 динара по 1м2 дневно.

Напомена:

1) Накнаду из овог тарифног броја решењем утврђује и наплаћује Секретаријат надлежан за утврђивање, наплату и контролу изворних прихода локалне самоуправе, по добијању одобрења од надлежне Градске општине. Одобрење обавезно садржи, поред локације и трајања заузећа, и следеће податке:

-за правна лица: назив обвезника, адресу седишта, порески индетификациони број (ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун;

-за физичка лица: име и презиме обвезника, адресу пребивалишта, јединствени матични број грађана (ЈМБГ) и текући рачун.

2) Накнада за заузеће јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa зaкoну o плaнирaњу и изгрaдњи.